armvectores/hy_wikipedia_2023 huggingface dataset:
Գոլֆստրիմ

Գոլֆստրիմ (անգլ.՝ Gulf Stream), ծովային տաք հոսանք Ատլանտյան օվկիանոսի հյուսիսային մասում։ Այն քարտեզների վրա հայտնվել է Բենջամին Ֆրանկլինի օրոք և նախաձեռնությամբ։ Լայն առումով Գոլֆստրիմը կոչվում է տաք հոսանքների այն հզոր համակարգը, որ ձգվում է 10 հզ կմ՝ Ֆլորիդա թերակղզու ափերից մինչև Շպիցբերգեն ու Նոր երկիր կղզիները։ Բուն Գոլֆստրիմը սկսվում է Ֆլորիդա թերակղզու հարավից (դուրս գալով Մեքսիկական ծոցից), խառնվում Անտիլյան հոսանքի ջրերին ն ընթանում մինչև Նյուֆաունդլենդյան ծանծաղուտը, շփվում Լաբրադորյան սառը հոսանքի հետ, շեղվում արևելք և այդտեղից կոչվում Հյուսիսատլանտյան հոսանք։ Գոլֆստրիմ առաջանում է պասատային քամիների կողմից Յուկատանի նեղուցով դեպի Մեքսիկական ծոցը ջրերի հսկայական զանգվածներ բերվելու և այնտեղ կուտակվող ջրերի ու Ատլանտյան օվկիանոսին կից մասերի մակարդակների միջև տարբերություն առաջանալու պատճառով։ Դեպի օվկիանոս ելքի մոտ հոսանքի հզորությունը 25 միլիոն3/վրկ է (20 անգամ գերազանցում է երկրագնդի բոլոր գետերի ծախսը), հյուսիսային լայնության 38°-ի տակ՝ 82 միլիոն մ3/վրկ։ Ֆլորիդայի նեղուցի շրջանում հոսանքի շերտի հաստությունը 700 - 800 մ է, լայնությունը՝ 75 կմ, արագությունը՝ 6 - 10 կմ/ժ։ Գոլֆստրիմ հոսանքի ջուրը տաք է և աղի։ Ջրի տարեկան միջին ջերմաստիճանը 25 °C - 26 °C է, աղիությունը՝ 36,2 - 36,4 ‰։ Ջրի ջերմաստիճանի փոփոխությունը կախված է արևադարձային տաք ջրերը բերող պասատային քամիների ուժից։ Դեպի հյուսիս-արևելք Գոլֆստրիմը հոսանքը լայնանում է (Նյուֆաունդլենդյան ծանծաղուտի մոտ մինչն 200 կմ), արագությունը պակասում, ջերմաստիճանը իջնում։ Գոլֆստրիմը տաք հոսանքի համակարգը մեծ ազդեցություն ունի ինչպես Եվրոպայի կլիմայի, այնպես էլ Հյուսիսային սառուցյալ օվկիանոսի ծովերի ջրաբանական ն կենսաբանական բնույթի վրա։ Գոլֆստրիմի շնորհիվ Մուրմանսկ նավահանգիստը տարին բոլոր բաց է նավարկության համար։
Պոդլոզիևկա (գյուղ, Ախտիրկայի շրջան)

Պոդլոզիևկա (ուկրաիներեն՝ Підлозіївка), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Պոդլոզիևկա գյուղում բնակվում էր 598 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սպասկ (այլ կիրառումներ)

Սպասկ, կարող է վերաբերել՝

Սպասկ - գյուղ Ռուսաստանի Կեմերովոյի մարզի Տաշտագոլսկի շրջանի կազմում։
Սպասկ - գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Օլհա Խարլան

Օլգա Խարլան (ուկր.՝ Ольга Геннадіївна Харлан, սեպտեմբերի 4, 1990, Նիկոլաև), ուկրաինացի սուսերամարտիկ։
Օլգա Խարլանը դարձել է 2012 և 2016 թվականների օլիմպիական խաղերի բրոնզե մեդալակիր, ինչպես նաև 2008 թվականի Օլիմպիական խաղերի թիմային չեմպիոն։
2013 և 2014 թվականներին դարձել է Աշխարհի չեմպիոն, և 5 անգամ էլ Եվրոպայի չեմպիոն։
Օլգան ունի նաև քաղաքական կարիերա։


== Կենսագրություն ==
Օլգա Խարլանը ծնվել է Ուկրաինայի հարավում գտնվող Նիկոլաև քաղաքում։
Խարլանը հետաքրքրվում է պարով, ինչպես նաև նրա համար շատ կարևոր են նրա ծնողների խորհուրդները։ Նա սկսել է զբաղվել սուսերամարտով 10 տարեկան հասակից։ Նա նվաճել է իր առաջին մեծ մրցանակը 13 տարեկան հասակում։
2014 թվականի օգոստոսին նա ամուսնացել է սուսերամարտիկ Դմիտրի Բոիկոյի հետ։


== Ծանոթագրություններ ==


== Արտաքին հղումներ ==
Էջը Եվրոպայի Սուսերամարտի Ֆեդերացիայի պաշտոնական կայքում Archived 2017-05-13 at the Wayback Machine. at the European Fencing Confederation
Նոն (շրջան, Ֆրանսիա)

Նոն՝ (ֆր.՝ Nyons) շրջան Ֆրանսիայում (ֆր.՝ Arrondissement), Ռոն Ալպեր մարզում։ Շրջանի դեպարտամենտն է՝ Դրոմը, սուպրեֆեկտուրան՝ Նոնը։
Շրջանի բնակչությունը 2006 թվականին եղել է 131 197 մարդ։ Բնակչության խտությունը կազմում է 76 մարդ/կմ²։ Շրաջանի մակերեսը կազմում է 1722 կմ²։


== Տես նաև ==
Ֆրանսիայի շրջանների ցանկ


== Արտաքին հղումներ ==
Национальный институт статистики — округ Ньон (ֆր.)


== Ծանոթագրություններ ==
Պարսեկ

Պարսեկ (հայերեն հապավումը՝ պկ; միջազգայինը՝ pc), աստղագիտության մեջ տարածված հեռավորության չափման միավոր. Անվանումը առաջ է եկել «անկյունային վայրկյանի պարալաքս» արտահայտության անգլերեն տարբերակի (parallax of one second) հապավումից և նշանակում է հեռավորությունը մինչև այն մարմինը, որի տարեկան եռանկյունաչափական պարալաքսը հավասար է մեկ անկյունային վայրկյանի։

Համաձայն այլ համարժեք սահմանման, պարսեկն այնպիսի հեռավորություն է, որից երկրի ուղեծրի միջին շառավիղը (որը հավասար է 1 ա. մ.-ի), տեսողության ճառագայթին ուղղահայաց դիտելիս, երևում է մեկ անկյունային վայրկյան աստիճանի տակ (1″).

1 պկ = 
  
    
      
        
          
            
              360
              ⋅
              60
              ⋅
              60
            
            
              2
              π
            
          
        
      
    
    {\displaystyle {\frac {360\cdot 60\cdot 60}{2\pi }}}
   ա. մ. ≈ 206 265 ա. մ. = 3.08568 * 1016 մ = 3.2616 լուսային տարի։Օգտագործվում են այսպիսի ածանցված մեծություններ՝ կիլոպարսեկ, մեգապարսեկ, գիգապարսեկ։


== Որոշ հեռավորություններ պարսեկով ==
1 աստղագիտական միավորը (ա. մ.) կազմում է 4,85 * 10−6 պարսեկ;
2011 թվականի մարտի 7-ի դրությամբ, «Վոյաջեր-1» սարքը գտնվում է 0.000564 պկ (17,4 միլիարդ կմ, կամ 116 ա. մ.) հեռավորության վրա Արեգակից, և հեռանում է 17,5 միկրոպարսեկ մեկ տարում (3,6 ա. մ./տարի);
Օորտի ամպի տրամագիծը կազմում է մոտ 0,62 պկ;
Արեգակից մինչև մոտակա աստղ (Կենտավրոսի Պրոքսիմա) հեռավորությունը կազմում է մոտ 1,3 պարսեկ;
Արեգակից մինչև մեր գալակտիկայի կենտրոնը մոտ 8 կպկ է;
Մեր գալակտիկայի տրամագիծը կազմում է մոտ 30 կպկ;
Մինչև Անդրոմեդայի միգամածություն հեռավորությունը 0,77 Մպկ է;
Մինչև մոտակա գալակտիկաների մեծ կույտը, Կույսի կույտը, կազմում է 18 Մպկ;
Դիտարկվող տիեզերքի հորիզոնը մոտ 4 Գպկ է (եթե հաշվարկենք այն հեռավորությունը, որը անցել է Երկրին հասած լույսը) կամ մոտ 14 Գպկ (եթե գնահատենք այս մարմինների այժմյան — հաշվի առնելով Տիեզերքի ընդաձակումը — հեռավորությունը մեզանից);
10 պկ հեռավորությունը լույսը հաղթահարում է 32 տարի 7 ամիս և 6 օր ժամանակում։ 1 պկ-ը՝ 3,26 տարում (համեմատելու համար — Արեգակից մինչև Երկիր լույսի ճառագայթը հասնում է մոտ 8,31 րոպեում)։


== Տես նաև ==
Կիլոմետր
Լուսային տարի
Աստղագիտական միավոր


== Ծանոթագրություններ ==
Անդրանիկ Զաքարյան

Անդրանիկ Պողոսի Զաքարյան (հունվարի 26, 1943(1943-01-26), Կրետեյ, Ֆրանսիա), ֆրանսահայ ճարտարապետ։


== Կենսագրություն ==
1980 թվականին ավարտել է Մարսելի ճարտարապետության բարձրագույն դպրոցը։


== Ստեղծագործական գործունեություն ==
Անդրանիկ Զաքարյանն աշխատել է ֆրանսիական նախագծային ընկերություններում։ Նրա նախագծերով կառուցվել են՝

Բնակելի տներ Կրետեյում
Հյուրանոց Մոում
Մանկապարտեզ Փարիզի արվարձանում
Թոշակառուների հանգստի տուն Բուլուրիսում
Հայերի ծերանոց և Սեն Ժան եկեղեցու և 13-րդ դարի հուշարձանի վերակառուցում Սան Ռաֆայելում
Վարչական կենտրոն Սեն Գյուլֆում
Արդյունաբերական կենտրոններ Դիժոնում, Շալոնում, Փարիզում


== Ծանոթագրություններ ==
Բըրբանք

Բըրբանք (անգլ.՝ Burbank), քաղաք ԱՄՆ Կալիֆորնիա նահանգի Լոս Անջելես շրջանում, անվանվել է ատամնաբույժ , գործարար Դեյվիդ Բըրբանքի անունով։
Գտնվում է Լոս Անջելեսից մոտ 19 կմ հեռավորության վրա, բնակչությանը ըստ 2010 թ. մարդահամարի՝ 103340 մարդ։
Ամենաբարձր գրանցված ջերմաստիճանը եղել է (45 °C), իսկ ամենացածրը՝ −6 °C։
Քաղաքում կա մեծ հայկական համայնք. 2000-ական թթ. տվյալներով այնտեղ բնակվում էր մոտ 8000 մարդ։ Բըրբանկի Հայոց ցեղասպանության հուշարձանը գտնվում է Սուրբ Լեոն տաճարի տարածքում։
Բըրբանքում տեղակայված են մի շարք նշանավոր ընկերությունների գլխավոր գրասենյակներ, մասնավորապես Ուոլթ Դիսնեյ ընկերություն, Warner Bros., Viacom, Cartoon Network, NBC, American Broadcasting Company, Nickelodeon, Warner Music Group, Yahoo! և այլն։
2013 թ. տվյալներով մեծ ընկերություններում աշխատակիցների քանակը այսպիսին է։


== Կլիմա ==


== Քույր քաղաքներ ==
 Իսպանիա, Պատերնա (իսպ.՝ Paterna)
 Բոտսվանա, Գաբորոնե (անգլ.՝ Gaborone)
 Հյուսիսային Կորեա, Ինչհոն (կորեերեն՝ 인천 광역시; 仁川廣域市)
 Ճապոնիա, Օտա (ճապ.՝ 太田市)
 Շվեդիա, Սոլնա (շվեդերեն՝ Solna)2014 թ. հոկտեմբերի 28-ին բարեկամ քաղաք է դարձել Արցախի Հանրապետության Հադրութ քաղաքը


== Ծանոթագրություններ ==


== Արտաքին հղումներ ==

www.burbankca.gov Բըրբանք. պաշտոնական կայք
Burbank Chamber of Commerce
Burbank Community Book, 1944
A History of Burbank, 1968
Burbankia, History and Lore of Burbank
Չերնոմորսկոե

Չերնոմորսկոե (ուկրաիներեն՝ Чорноморське, Ղրիմի թաթարերեն՝ Aqmeçit), քաղաքատիպ ավան Ուկրաինայի Ղրիմի Ինքնավար Հանրապետության Չեռնոմորսկոեի շրջանում։ Բնակավայրը նախկինում նաև անվանվել է Ակ-Մեչետ, Ակմեչիտ։
2012 թվականի տվյալներով Չերնոմորսկոե քաղաքատիպ ավանում բնակվում էր 11 039 մարդ։ Բնակավայրը զբաղեցնում է 119 կմ² տարածք։ Բնակչության խտությունը կազմում էր 97,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Էֆի Ախցիոգլու

Էֆի Ախցիոգլու (հուն․՝ Έφη Αχτσιόγλου, 1985, Յաննիցա, Pella Regional Unit, Կենտրոնական Մակեդոնիա, Հունաստան), հույն կին քաղաքական գործիչ, Սիրիզա կուսակցության անդամ։ 2015 թվականից Հունաստանի խորհրդարանի պատգամավոր
: Հունաստանի աշխատանքի և սոցիալական ապահովության նախարար։


== Կենսագրություն ==
Էֆի Ախցիոգլուն ծնվել է 1985 թվականի հունվարի 4-ին Յաննիցայում։ Գերազանցությամբ Ավարտել է Սալոնիկի Արիստոտելի համալսարանի իրավաբանական ֆակուլտետը և ստացել բակալավրի կոչում, իսկ 2009 թվականին գերազանցությամբ ստացել է մագիստրոսի կոչում՝ միջազգային հանրային իրավունքի և քաղաքագիտության մասնագիտացումով։ 2014 թվականին պաշտպանել է դոկտորական ատենախոսություն աշխատանքային իրավունքի բնագավառում՝ պրոֆեսոր Արիստիդիս Կազակոսի Αριστείδης Καζάκος ղեկավարությամբ։ 


== Քաղաքական գործունեություն ==
Էֆի Ախցիոգլուն 2009-2013 թվականներին աշխատել է Սալոնիկի Արիստոտել համալսարանի իրավագիտության ֆակուլտետում։ Նա նաև աշխատել է որպես իրավաբան, գիտաշխատող Սալոնիկում գտնվող Միջազգային և եվրոպական տնտեսական իրավունքի կենտրոնում (CIEEL): Ապա՝ որպես Սիրիզա կուսակցությունից Եվրախորհրդարանի պատգամավորի քաղաքական խորհրդական։ Հանդիսանում է Սիրիզայի կենտրոնական կոմիտեի անդամ։ 2016 թվականի նոյեմբերի 5-ին ստացել է Աշխատանքի և սոցիալական պաշտպանության նախարարի պորտֆելը։ Դարձել է Ցիպրասի կառավարության երկրորդ կաբինետի ամենաերիտասարդ նախարարը։ Այդ ժամանակ Էֆին 30 տարեկան էր։ 2019 թվականի հուլիսի 7-ին կայացած խորհրդարանական ընտրությունների արդյունքներով նա ընտրվել է պատգամավոր։


== Մատենագրություն ==
Ε. Αχτσιόγλου, Ι. Κουμασίδης και Σ. Μίτας. (2012). ‘Ξαναπιάνοντας το νήμα...για τη σχέση δημοκρατίας και σοσιαλισμού’, εκδ. Θύραθεν.
E. Achtsioglou, (2010). Sustainable Development and Its Judicial Review in Greek Case Law: A conceptual and methodological analysis. LAP Lambert Academic Publishing.


== Ծանոթագրություններ ==
Դերըկ (Այնթապի գավառ)

Անվան այլ կիրառումների համար տե՛ս՝ Դերըկ (այլ կիրառումներ)Դերըկ, գյուղ Արևմտյան Հայաստանում, Էրզրումի վիլայեթի Այնթապի գավառակում։


== Բնակչություն ==
Նախկինում եղել է հայաբնակ գյուղ։ XX դարի սկզբին ուներ 32 կամ 40 տուն բնակիչ, որոնցից հայկական էին միայն երկուսը։


== Պատմամշակութային կառույցներ ==
Դերըկն ուներ հայկական եկեղեցի, որը թուրքերը XX դարի սկզբներին վերածել էին գոմի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սաուս

Սաուս (իսպ.՝ Saus, բասկ.՝ Saus-Camallera-Llampaies, կատ.՝ Saus, Camallera i Llampaies), մունիցիպալիտետ Իսպանիայում։ Մտնում է Խիրոնա պրովինցիայի Կատալոնիա ինքնավար համայնքի կազմում։ Մունիցիպալիտետը գտնվում է Ալտ Էմպորադա շրջանի կազմում։ Տարածքը զբաղեցնում է 11,4 կմ²։ Բնակչությունը՝ 765 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Ջանո Վետուստո

Ջանո Վետուստո (իտալերեն՝ Giano Vetusto ), քաղաք Իտալիայի Կամպանիա մարզի Կազերտա գավառում։
Բնակչությունը կազմում է 652 մարդ։ Բնակչության խտություն կազմում է 59 մարդ/կմ²։ Զբաղեցնում է 11 կմ² մակերես տարածք։ Փոստային ինդեքս՝ 81030, հեռախոսային կոդ՝ 081։


== Բնակչություն ==


== Կապի տվյալներ ==
Հեռախոս՝ 0823 871008
Էլոկտրոնային փոստ՝ comunegianovetusto@alice.it
Պաշտոնական կայք՝ http://www.comune.gianovetusto.ce.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Անահտական լեռնաշղթա

Անահատական, լեռնաշղթա Հայկական լեռնաշխարհում, Անտիպոնտական լեռնահամակարգում։ Ձգվում է Ճորոխի և Եփրատի միջև։ Գրականության մեջ սխալ կերպով նույնացվում է դրանից՝ հարավում, հյուսիս-արևմուտքում, հարավ-արևելքում ձգվող նոր ժամանակներում Քեշիշդաղ կոչված երբեմն էլ՝ Սուրբ Գրիգորի հետ։


== Ծանոթագրություններ ==
Գորգուդ պապի գիրքը

«Գորգուդ պապի գիրքը» (ադրբ.՝ Kitabi Dədə Qorqud, թուրքերեն՝ Dede Korkut Kitabı, թուրքմ.՝ Gorkut-ata kitaby, ղրղզ.՝ Коркут ата китеби, ամբողջական անվանումը, գրված Դրեզդենյան ձեռագրի վրա՝ «Կիտաբի դեդեմ Գորգուդ ալա լիսանի թայֆեի օղուզան» («Իմ պապ Գորգուդի գիրքը օղուզների ցեղի լեզվով»)), օղուզ թյուրքերի ամենահայտնի էպոսը։ Էպոսն իր մեջ բովանդակում է քոչվոր թյուրքական ցեղերի ապրելակերպին բնորոշ արժեքային համակարգն ու բարոյականությունը, որոնք սկիզբն են առնում դեռ մինչիսլամական հավատալիքներից։ Օղուզ թյուրքերը թյուրքական քոչվոր ցեղերի մի խումբ են, որոնք ղփչաղների ճնշման տակ լքել են Կենտրոնական Ասիայի Թուրանի տափաստանները և հաստատվել Կասպից ծովի ափերին, Առաջավոր Ասիայում՝ հասնելով մինչև Դանուբ, հետագայում մասնակցելով թուրքմենների (այդպես էին սկզբնապես անվանվում իսլամ ընդունած քոչվոր օղուզները), ադրբեջանցիների և թուրքերի էթնոգենեզին։ Էպոսի հանդիսանում է Թուրքիայի, Ադրբեջանի, Թուրքմենստանի, Ղազախստանի և, նվազ չափով, նաև Ղրղզստանի մշակութային ժառանգությունը։
Ինչպես նշում է ռուս արևելագետ Վասիլի Բարտոլդը, էպոսի հիմնական գործողությունները տեղի են ունենում Հայկական բարձրավանդակում, Ակ-Կոյունլուների ցեղական միջավայրում բայունդուրների կառավարման ժամանակաշրջանում՝ մոտավորպես 14-րդ դարի կեսերից մինչև 15-րդ դարը։


== Ծանոթագրություններ ==


== Արտաքին հղումներ ==

Epics Archived 2016-10-19 at the Wayback Machine., four editions of the Dede Korkut book at the Uysal-Walker Archive of Turkish Oral Narrative, Texas Tech University, 2000–2007
"Mother-of-All-Books" Dada Gorgud article in Azerbaijan International magazine
First and second parts of the 1975 Dede Korkut film (az)
Book of Dede Korkut at Dresden Library
«КНИГА ДЕДА КОРКУТА»։ Восточная Литература - библиотека текстов Средневековья
Տորիչելա ին Սաբինա

Տորիչելա ին Սաբինա (իտալերեն՝ Torricella in Sabina), կոմունա Իտալիայում, տեղակայված է Լացիոյի մարզում, ենթարկվում է Ռիետիի վարչական կենտրոնին։
Բնակչությունը կազմում է 1362 մարդ, խտությունը կազմում է 53 մարդ/կմ²։ Զբաղեցնում է 26 կմ² տարածք։ Փոստային ինդեքս - 2030, հեռախոսային կոդ - 0765։


== Ժողովրդագրություն ==
Բնակչության դինամիկան


== Կոմունայի վարչություն ==
Հեռախոս՝ 0765 735021
Էլեկտրոնային փոստ՝ info@comune.torricellainsabina.ri.it
Պաշտոնական կայք՝ http://www.comune.torricellainsabina.ri.it/


== Հղումներ ==
Բնակավայրի պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Փոլ Հոլիվուդ

Փոլ Ջոն Հոլիվուդ (անգլ.՝ Paul Hollywood, մարտի 1, 1966(1966-03-01), Ուոլոսի, Մերսիսայդ, Անգլիա, Միացյալ Թագավորություն), բրիտանացի շեֆ խոհարար, խոհարարական գրքերի հեղինակ և հաղորդավար։


== Կենսագրություն ==
Ծնվել է 1966 թվականի մարտի 1-ին Ուոլասիում (Չեշիրի կոմսություն)՝ հացի փուռի սեփականատեր Ջոն Ֆ․ Հոլիվուդի և նրա կնոջ՝ Ջիլիան Հարմանի ընտանիքում։ Փոլի պապը եղել է հացթուխ և աշխատել է Լիվերպուլի «Ադելֆի» հյուրանոցում։
Փոլը սովորել է Մոսլենդսի միջնակարգ դպրոցում։ Ավարտելուց հետո ընդունվել է տեղի արվեստի դպրոց, որտեղ սովորել է քանդակագործի արհեստ։ Սակայն շուտով այն նրան ձանձրացրել է, և Հոլիվուդը որոշել է իրեն նվիրել խոհարարությանը։ Սկզբում նա աշխատել է Յորքի իր հոր փռում, իսկ հետո՝ Մերսիսայդի այլ բաժանմունքներում։ Աշխատելով հաց թխելու և հրուշակեղենի գործի ոլորտում՝ Մեծ Բրիտանիաում վաստակել է լավ համբավ։ Վերջապես նա դարձել է երկրի մի քանի էլիտար հյուրանոցների գլխավոր հացթուխը։ Մի քանի տարի անցկացրել է Կիպրոսի առողջարանում։
Roquefort and Almond Sourdough-ի արտադրած հոլիվուդյան հացը հացթուխների Ազգային ասոցացիայի կողմից պաշտոնապես ճանաչվել է ամենաթանկը Մեծ Բրիտանիայում։ Դրա արժեքը 20 անգամ գերազանցում է սովորական հացի գնին։ Փոլը բաղադրությունը գաղտնի է պահում, բայց հայտնի է, որ արտադրության մեջ օգտագործվում է միայն ալյուրի ամենաբարձրորակ տեսակները, և չեն օգտագործվում ոչ մի սննդային հավելումներ։ Բաղադրիչներից մեկը ֆրանսիական ռոկֆոր պանիրն է, որի կազմի մեջ մտնում է նուշը։


== Հեռուստատեսություն ==
Փոլ Հոլիվուդը համագործակցում է BBC One և ITV ալիքների հետ։ 2010 թվականից բրիտանացի տնային տնտեսուհիների կուռք Մերի Բերիի հետ նա եղել է BBC-ի «Բրիտանիայի լավագույն հացթուխ» (անգլ.՝ The Great British Bake Off) խոհարարական շոուի դատավոր։ Հաղորդումը մեծ հաջողություն ունի և բազմիցս արժանացել է տարբեր հեռուստատեսային մրցանակների՝ ներառյալ «BAFTA TV Award»-ը։


== Անձնական կյանք ==
1998 թվականին Կիպրոսում Փոլ Հոլիվուդն ամուսնացել է Ալեքսանդրայի հետ, որը վերցրել է ամուսնու ազգանունը։ Ալեքսանդրա «Ալեքս» Հոլիվուդը հայտնի է իր խոհարարական ունակություններով։ Զույգն ունի որդի՝ Ջոշը։


== Ծանոթագրություններ ==
Կոստրոմայի մարզային տիկնիկային թատրոն

Կոստրոմայի մարզային տիկնիկային թատրոն, տիկնիկային թատրոն Կոստրոմայում


== Կառույց ==
Թատրոնի շենքը գտնվում է քաղաքի կենտրոնում, մեծ ալյուրային առևտրային շուկաների մոտ, Շեմիլովկա փողոցում։ Այն կառուցվել է 1896 թվականին Կոստրոմայի նահանգի ազգային քոլլեջի տեսուչի նախաձեռնությամբ, ճարտարապետ Ի.Վ. Բրյուխովի նախագծով։ Ի սկզբանե այնտեղ գտնվում էր Ալեքսանդր Օստրովսկու ընթերցարանը։
Այդ շենքը հանդես է եկել Էլդար Ռյազանովայի և Նիկիտա Միխալկովայի ֆիլմերի նկարահանման ժամանակ, որպես երկաթուղային կայարան։


== Պատմություն ==
1920-ական թվականներին թատրոնի շենքը աշխատել է որպես Կոստրոմսկի դրամատիկական ստուդիա Ա.Դ. Պոպովի ղեկավարությամբ, իսկ ավելի ուշ բարենորոգվեց մանկական թատրոնի։ Այդ թատրոնում Ալեքսեյ Պապովը ստեղծել է մի շարք ստեղծագործական ներկայացումներ հետևելով Մոսկվայի գեղարվեստական ակադեմիական թատրոնի գործելավոճի։ «Ջրհեղեղ», Յու.-Խ. Բերգերա, «Ծղրիդը վառարանի վրա» Չ. Դիքենս, «Երեկո՝ նվիրված Փարիզի Կոմունային»։
Թատրոնի բացման օրը համարվում է 1936 թվականի  նոյեմբերի 8-ը։ Հենց այդ օրը ցուցադրվել է «Աղվես-քույրիկ» ներկայացումը։ Այս բեմադրությանը մասնակցում էին միայն վեց մարդիկ, ովքեր տիկնիկային ներկայացումներ բեմադրման փորձ չունեին։
Թատրոնի գոյության առաջին տարիներին, ինքը չուներ սեփական շենք, ներկայացումները բեմադրվում էին պիոնների տանը, որտեղ հատկացվել էր մի սենյակ, հետագայում նրանք զբաղեցրել են ուսուցչի տունը։ Միայն 1946 թվականին թիկնիկային թատրոնը ձեռք բերեց իր սեփական տարածքը, և մինչ այսօր նրանք այդ տարածքում են։
Իր գոյության երկար տարիների ընթացքում  տեղի են ունեցել շատ ներկայացումներ, որոնց մակարդակը մի քիչ աճել է համեմատելով առաջին ներկայացումների հետ ինչպես տիկնկիկների կառավարման վարպետության այնպես էլ, թատրոնի բեմի կահավորման հետ։
Ներկայումս թատերախմբում աշխատում են 17 դերասաններ։ 2010 թվականին բեմականացվել է 452 ներկայացում, որին ներկա են եղել 47.8 հազար հանդիսատես։ 2011 թվականին Ա. Պ. Չեխովի «Արջը» ստեղծագործության հիման վրա բեմականացված ներկայացումը դարձավ թատերական մրցանակի դափնեկիր և «Ոսկե դիմակ» փառատոնին «Տիկնիկային թատրոնի լավագույն ներկայացումը»


== Ծանոթագրություններ ==


== Արտաքին հղումներ ==
թատրոնի կայքը
թատրոնի պատմությունը
Աստերոիդների ցանկ (97001-97100)

Աստերոիդների ցանկ (96901-97000)  • Աստերոիդների ցանկ  • Աստերոիդների ցանկ (97101-97200)
 Աստերոիդների ցանկ (96901-97000)  • Աստերոիդների ցանկ  • Աստերոիդների ցանկ (97101-97200)


== Աղբյուր ==
«Discovery Circumstances: Numbered Minor Planets (95001)-(100000)»։ www.minorplanetcenter.net
Կոռնելյա-Էլ Պրատ մարզադաշտ

Կոռնելյա-Էլ Պրատ (իսպ.`Estadio Cornellá-El Prat), ֆուտբոլային մարզադաշտ Բարսելոնայի արվարձանում։ Էսպանյոլ ֆուտբոլային ակումբի տնային մարզադաշտն է։ Բացվել է 2009 թվականին։ Տեղավորում է 40500 հանդիսական։ 2014 թվականի հուլիսին մարզադաշտը վերանվանվել է «Power8»՝ ի պատիվ հովանավորների։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Estadios de España Archived 2014-09-12 at the Wayback Machine.
Մամատիկին

Մամատիկին, հայկական իգական անուն։ Առաջացել է հայերեն Մամա անունից և տիկին բառից։ Գործածվել է 13-15-րդ դարերում։


== Գործածություններ ==
Մամատիկին, կին Վարդապետի և մայր Հովհաննես քահանայի, ով Կարնո Կան գյուղում 1283 թվականին գրել տվեց մի Ավետարան։
Մամատիկին, մերձավոր Թումա և Հայրապետ քահանաների, ովքեր Զաքարիա գրչին 1304 թվականին ընդօրինակել տվեցին Ավետարանը։
Մամատիկին, կին Մարտիրոսի և մայր Սարգիս քահանայի, որ Սկևռի վանքում 1325 թվականին Հովհաննես գրչին գրել տվեց մի Ավետարան։
Մամատիկին, կին Հովհաննես քահանայի և մայր Բարսեղ գրչի, ով Բասենի Մժնկերտ գյուղաքաղաքում ընդօրինակեց Ավետարանը 1336 թվականին։


== Ծանոթագրություններ ==
Կարեն Մեսյան

Կարեն Զաքարի Մեսյան (հոկտեմբերի 4, 1933(1933-10-04), Երևան, Հայկական ԽՍՀ, ԱԽՖՍՀ, ԽՍՀՄ - նոյեմբերի 7, 2010(2010-11-07), ԱՄՆ), հայ կինոօպերատոր։


== Կենսագրություն ==
1951 թվականին ավարտել է Երևանի պոլիտեխնիկական ինստիտուտը։ 1956 թվականից եղել է Հայֆիլմի օպերատոր, 1973 թվականից՝ «Երևան» կինոստուդիայի օպերատոր։ Նկարահանել է 10 խաղարկային և 40 վավերագրական ֆիլմեր։ 1990 թվականից բնակվել է ԱՄՆ-ում։
Լավագույն գեղարվեստական ֆիլմերից են՝

Մեր թաղամասի ձայները, 1960
«Սարոյան եղբայրներ», 1968, Ա. Գ. Գևորգյանի հետ, ՀՀ պետական մրցանակ՝ 1970
Մենք ենք, մեր սարերը, 1969
«Հայրիկ», 1972
«Աշնան արև», 1977, Գ. Գ. Ավագյանի հետվավերագրական ֆիլմեր՝ 

«Գառնի», 1966,
«Իմ Երևան», 1966, ռեժիսոր՝ Կարեն Մեսյան
«Հակոբ Հովնաթանյան», 1967
«Դուդուկ», 1975
«Գևորգ Էմին», 1989


== Ծանոթագրություններ ==
Պոլիբինո (գյուղ, Դանկովսկի շրջան)

Անվան այլ կիրառումների համար տե՛ս՝ ՊոլիբինոՊոլիբինո (ռուս.՝ Полибино), գյուղ Ռուսաստանի Լիպեցկի մարզի Դանկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հարակրկնություն

Հարակրկնություն, Անաֆոր (հին հունարեն՝ ἀναφορά - վեր հանել), գեղարվեստական խոսքի արտահայտչական միջոց՝ ոճաբանական ֆիգուրներից մեկը։
Չափածո խոսքում հարակրկնությունը հարևան տողերի կամ տների սկզբում միևնույն բառերի, արտահայտությունների կամ շարահյուսական նույն կառուցվածքի կրկնությունն է։ Նրա միջոցով ընդգծվում է կրկնվող բառերի իմաստը, խոսքը դառնում է ավելի ռիթմիկ ու երաժշտական։ Արձակում հարակրկնությունը հանդես է գալիս հարևան նախադասությունների կամ պարբերությունների սկզբում։ Հարակրկնությունները լինում են մի քանի տեսակ։

Հնչյունային հարակրկնություն։
Բառային հարակրկնություն։
Շարահյուսական հարակրկնություն։


== Ծանոթագրություններ ==
Օռնե (Էն)

Օռնե (ֆր.՝ Ornex) կոմունա Ֆրանսիայում՝ Ռոն-Ալպեր երկրամասի Ֆերնեյ Վոլտեր կանտոնում։ Կոմունայի օկրուգը Ժեն է։
Կոմունայի կոդը՝ 01281։
Օրնեյի Առաջին հիշատակումը վերաբերում է 1153 թվականին, երբ կոչվում էր Ornacho։ Երկրորդ համաշխարհային պատերազմի ժամանակ, Օրնեն չի տուժել, շնորհիվ իր հարևան Շվեյցարիայի։


== Աշխարհագրություն և Կլիմա ==
Կոմունան Փարիզ քաղաքից գտնվում է 410 կմ հարավ-արևելք, դեպի հյուսիս-արևելք՝ Լիոն քաղաք, 115 կմ է և 70 կմ արևելք Բուրկ ան Բրեսից։ Կոմունայում չկա ղեկավարական կենտրոն։ Բաժանվում է 2 գյուղերի Մակոննե (Հյուսիսում) և Վիլլար Տակոն (Կենտրոնում)։


== Բնակչություն ==
Կոմունայի բնակչությունը 2008 թվականին կազմել է 3163 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 2150 մարդկանցից 1617-ը տնտեսապես ակտիվ են եղել, 533-ը `պասիվ (ակտիվության ցուցանիշը` 75,2% է, 1999 թվականին՝ 69,9%)։ 1617 ակտիվ բնակիչներից աշխատել են 1524-ը (817 տղամարդ, 707 կին), գործազուրկ է եղել 93 մարդ (37 տղամարդ և 56 կին)։ 533 պասիվներից 215 հոգի եղել են աշակերտ կամ ուսանող, 108-ը՝ թոշակառու, 210 պասիվ են եղել այլ պատճառներով։


== Ծանոթագրություններ ==


== Արտաքին հղումներ ==
Պաշտոնական կայք (ֆր.)
«Ֆրանսիայի տնտեսական հետազոտությունների և վիճակագրության ազգային ինստիտուտ» (ֆրանսերեն)։ Արխիվացված օրիգինալից 2012-12-18-ին։ Վերցված է 2012-11-29
That’s Life

«That’s Life», Ֆրենկ Սինատրայի ալբոմը։ Թողարկվել է 1966 թվականին Reprise Records լեյբլում։
Հասել է ամերիկյան «Բիլբորդ» ամսագրի «Top LP's» հիթ-շքերթի 6-րդ հորիզոնականին (ներկայիս Billboard 200 հիթ-շքերթի նախորդը)։


== Կոմպոզիցիաների ցանկ ==
«That’s Life (երգ)» (Kelly Gordon, Dean Kay) – 3:07
«I Will Wait for You» (Jacques Demy, Norman Gimbel), Michel Legrand) – 2:16
«Lara's Theme, Somewhere My Love» (Lara's Theme) (Maurice Jarre, Paul Francis Webster) – 2:19
«Sand and Sea» (Gilbert Bécaud, Mack David, Maurice Vidalin) – 2:29
«What Now My Love (երգ)», (Bécaud, Pierre Leroyer, Carl Sigman) – 2:32
«Winchester Cathedral (երգ)» (Geoff Stephens) – 2:38
«Give Her Love» (Jim Harbert) – 2:14
«Tell Her (You Love Her Each Day)» (Samuel Ward, Charles Watkins) – 2:42
«The Impossible Dream (The Quest)» (Joe Darion, Mitch Leigh) – 2:34
«You're Gonna Hear from Me (երգ)» (André Previn, Dory Previn) – 2:51


== Ծանոթագրություններ ==
Սպա-Ֆրանկոշարմ

Սպա-Ֆրանկոշարմ վազքուղի՝ մրցավազքի վազքուղի Բելգիայում։ Հանդիսանում է ամենահայտնի օղակաձև վազքուղիներից մեկը։ Շատ մրցարշավորդներ և երկրպագուներ Սպա-Ֆրանկոշարմն անվանում են ամենահետաքրքիր վազքուղին աշխարհում։ Յուրահատուկ տարածում ունեն անգլ.՝ Eau Rouge, (ֆր.՝ Raidillon de l'Eau Rouge -«Կարմիր ջուր» շրջադարձեր), շրջադարձերի խումբը։


== Պատմություն ==

Վազքուղու նախնական կոնֆիգուրացիան օգտագործում էր բելգիական քաղաքների ընդհանուր ճանապարհները։ Այդ կոնֆիգուրացիայի երկարությունը իր հետագծի տեսքով հիշեցնում է եռյանկյունի, և կազմում է 15 կմ։ 1921 թ.-ից վազքուղում անցկացվում են նաև մոտոցիկլետային մրցավազքեր, իսկ 1925 թ.-ին անցկացվեց Բելգիայի առաջին Գրան-Պրին։
Վազքուղին ստացվել էր շատ արագընթաց, այնուամենայնիվ, ավելի բարձր միջին արագության հասնելու համար Ancienne Douane դանդաղ շրջադարձը փոխարինվել է ուղիղ վերելքի՝ ավնվավելով Raidillon: Այս տեսքով վազքուղին ընդունել է Բելգիայի Ֆորմուլա 1-ի բոլոր Գրան-Պրիները մինչև 1970 թ.-ները։ Այնուամենայնիվ, շատ արագընթաց և տարածություն ունեցող վազքուղին դադարեց բավարարել անվտանգության կանոններին։ 1966 թ-ի Բելգիայի Գրան-Պրիին Ջեկ Ստյուարդը իր BRM-ով ենթարկվել էր շատ վտանգավոր ավտովթարի՝ բախվելով գյուղական տան վրա և ստացել ձեռքի և կողոսկրերի կոտրվածքներ։ Բայց ամենասարսափելի ավտովթարը տեղի է ունեցել 1973 թ-ին 24 ժամյա մրցավազքի ժամանակ, երբ մահացել են 3 մրցարշավորդ։
1972 թ.-ին Սպայի վազքուղին հայտարարվեց ոչ համապատասխան անվտանգության կանոններին և Գրան-Պրին տեղափոխվեց անգլ.՝ Nivelles-Baulers ավտոդրոմ, ոչ հեռու Բրյուսելից, իսկ հետո Զոլդեր ավտոդրոմ։ Այդ ընթացքում Սպա-Ֆրանկոշարմ վազքուղին ենթարկվել է նշանակալից վերակառուցումների։ Շրջագիծը կրճատվել է 7 կմ։ Այնուամենայնիվ, ի տարբերություն Նյուրբուրգրինգի վազքուղու Սպան պահպանել է իր առանձնահատկությունները։ Այն շարունակում է մնալ սրընթաց վազքուղին արագ շրջադարձերով և մեծ վայրէջքներով, որտեղ ձանձրալի մրցավազքերը բացառություն են։ Բացի դա ավտոդրոմում հաճախակի են անձրևային մրցավազքերը Արդենների անկախատեսելի եղանակի պատճառով։
1983 թ.-ին ընդմիջումից հետո Սպայի վազքուղում տեղի է ունեցել Բելգիայի Գրան-Պրին։ Դրանից հետո, ընդմիջումներով 1984 թ.-ին (այն տեղի է ունեցել Զոլդեր ավտոդրոմ), 2003 թ.-ին և 2006 թ.-ին (պրոբլեմները կապված ծխախոտի գովազդի հետ) Բելգիայի Գրան-Պրին անփոփոխ անցկացվում է այս վազքուղում։


== Կոնֆիգուրացիա ==
Վազքուղու կոնֆիգուրացիան, որտեղ իրականացվել են Ֆորմուլա 1-ի Գրան-Պրիները, ենթարկվել է մեկ խոշոր փոփոխության, երբ 1983 թ.-ին Բելգիայի Գրան-Պրիի երկարությունը կրճատվել է ավելի քան 2 անգամ և մի քանի ոչ խոշոր փոփոխությունների։


== Հղումենր ==
Պաշտոնական կայք
Բելգիայի Գրան-Պրի — Տեղեկություն վազքուղու մասին
Google Maps
Ֆրանսիայի գետերի ցանկ


== Ֆրանսիա (մետրոպոլիա) ==

Մայր գետերի  ցանկը  տրվում է երկարության նվազման կարգով։


== Ծանոթագրություններ ==
Ներքին քաղաք (Վիեննա)

Ներքին քաղաք (Հին քաղաք, գերմ.՝ Innere Stadt), Ավստրիայի մայրաքաղաք Վիեննայի առաջին, կենտրոնական շրջանը։ Նախքան 1850 թվականը, երբ սկսվեց քաղաքի ընդլայնման աշխատանքները, Ներքին քաղաքի սահմանները ամբողջությամբ ընդգրկում էր այն ժամանակվա Վիեննան։
Չնայած որ Ներքին քաղաք շրջանում բնակվում են ընդամենը մոտավորապես 17 հազար բնակիչ՝ այնտեղ աշխատում են ավելի քանի 100.000 մարդ։ Նման իրավիճակը պայմանավորված է այն հանգամանքով, որ շրջանը հանդիսանում է Վիեննայի զբոսաշրջային կենտրոնը, ինչպես նաև այն պատճառով, որ այստեղ տեղակայված են բազմաթիվ գրասենյակներ և բիզնես կենտրոններ։
Պատմականորեն բաժանված է եղել չորս քառակուսի մասի։ Չորս մասի բաժանելը կապված է քաղաքի չորս դարպասների հետ։ Այդ թաղամասերն են՝ Ստուբենվիերթելը (Stubenviertel) հյուսիս-արևելքում, Կյորնթներ Վիերթելը (Kärntner Viertel) հարավ-արևելքում, Վայդմերվիերթելը (Widmerviertel) հարավ-արևմուտքում և Սքոթենվիերթելը (Schottenviertel) հյուսիս-արևմուտքում։ Ներկայում Ներքին քաղաք շրջանը սահմանակից է Լեոպոլդշթադին հյուսիս-արևելքից, Լանդշտրասեին արևելքից, Վիդենին և Մարիահիլֆին հարավից, Նոյբաուին և Յոզեֆշթադին արևմուտքից, Ալզերգրունդին հյուսիսից։
Ներքին քաղաք շրջանի շուրջ՝ այնտեղ որտեղ նախկինում գտնվում էին Վիեննայի քաղաքային պարիսպները, անցնում է Ռինգշտրասե ընդարձակ փողոցը։ Ներքին քաղաքում ներսում չկան մեծ փողոցներ, քանի որ շրջանը պահպանել է իր պատմական տեսքը։ Շրջանով անցնում է մետրոպոլիտենի առաջին և երրորդ գծերը, իսկ մոտավորապես սահմանով՝ երկրորդ և չորրորդ գծերը։
2001 թվականին Վիեննայի պատմական կենտրոնը՝ Ներքին քաղաք շրջանը ընդգրկվում է ՅՈՒՆԵՍԿՈ-ի համաշխարհային ժառանգության ցուցակում։


== Բնակչություն ==
Ներքին քաղաքի բնակչության թվաքանակի ամենաբարձր ցուցանիշը եղել է 1880 թվականին՝ շուրջ 73.000 բնակիչ։ Այնուհետև աստիճանաբար բնակչության թվաքանակը սկսել է նվազել։ 2017 թվականի տվյալներով շրջանում բնակվում է մոտավորապես 16.465 մարդ։ Ներքին քաղաքը համարվում է Վիեննայի ամենաքիչ բնակչություն ունեցող շրջանը։
Շրջանի ավելի քան 51.3%-ը Հռոմի Կաթոլիկ եկեղեցու հետևորդ է, 6.6%-ը՝ բողոքական, 5.1%-ը՝ ուղղափառ քրիստոնեա, 3.3%-ը՝ հուդայական, 22.7%-ը՝ կրոնական այլ ուղղությունների հետևորդ։
Ներքին քաղաքի բնակչության 15.5%-ը այլ երկրների քաղաքացիներ են։ Նրանցից 2.8%-ը Եվրամիության անդամ պետությունների (չհաշված Գերմանիան, Սերբիան) քաղաքացիներ են, 2.7%-ը՝ Սրբիայի և Մոնտենեգրոյի քաղաքացիներ, 2.2%-ը Գերմանիայի քաղաքացիներ։ Ընդհանուր առմամբ բնակչության 25.6%-ը ծնվել է այլ երկրներում։ Բնակչության 79%-ի համար խոսում է գերմաներեն, 4.0%-ը՝ սերբերեն, 1.8%-ը՝ հունգարերեն և 1.4%-ը՝ խորվաթերեն։ Ընդհանուր հաշվով բնակչության 14.3%-ը խոսում է Ավստրիայի ոչ պետական լեզվով (պետական լեզուն գերմաներենն է)։


== Զինանշան ==
Ներքին քաղաքի զինանշանը իրենից ներկայացնում է կարմիր գույնի վահան, որի վրա պատկերված է սպիտակ գույնի խաչ։ Զինանշանը թվագրվում է 1270 թվականով։ Հենց այդ ժամանակ է այն առաջին անգամ օգտագործվում դրոշմվելով «Wiener Pfennige» մետաղադրամների վրա։


== Տեսարժան վայրեր ==
Ներքին քաղաքի առավել տեսարժան վայրերից են Ալբերտինա պատկերասրահը, Բուրգ թատրոնը, Հոֆբուրգը, Արվեստի պատմության թանգարանը, Բնագիտության պատմության թանգարանը, Սուրբ Ստեփանոսի մայր տաճարը և այլն։


== Ծանոթագրություններ ==
Բենիսանետ

Բենիսանետ (իսպ.՝ Benisanet, բասկ.՝ Benissanet, կատ.՝ Benissanet), մունիցիպալիտետ Իսպանիայում։ Գտնվում է Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ռիբերա դ'էբրե շրջանում։ Տարածքը կազմում է՝ 23,1 կմ2։ Բնակչությունը՝ 1263 մարդ (2010 թվականի տվյալներով)։


== Արտաքին հղումներ ==
Página web del Ayuntamiento
Información de la Generalitat de Catalunya Archived 2007-03-10 at the Wayback Machine.
Información del Institut d'Estadística de Catalunya
Տուկմակ-Կարան

Տուկմակ-Կարան (ռուս.՝ Тукмак-Каран, բաշկիրերեն՝ Туҡмак-Ҡаран), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 110 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բուրեյա (քաղաքատիպ ավան, Բուրեյսկի շրջան)

Բուրեյա (ռուս.՝ Бурея), քաղաքատիպ ավան Ռուսաստանի Ամուրի մարզի Բուրեյսկի շրջանի կազմում։
Բնակչությունը 2010 թվականին գրանցված տվյալներով կազմում էր 5348 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆրեդերիկ Մակլեր

Ֆրեդերիկ Մակլեր (ֆր.՝ Frédéric Macler, մայիսի 16, 1869, Մոնդորե, Վերին Սոն - հուլիսի 12, 1938, Մոնբելյար, Դու), ֆրանսիացի գիտնական, հայագետ։
1911-1937 թվականներին հայոց լեզու է դասավանդել Փարիզի արևելյան կենդանի լեզուների բարձրագույն դպրոցում։ Անտուան Մեյեի հետ հրատարակել է «Ռևյու դեզ էտյուդ արմենիեն» («Revue des études arméniennes») ամսագիրը։ Գրել է ավելի քան 100 աշխատություն՝ նվիրված Հայաստանի պատմությանը, աշխարհագրությանը, բանահյուսությանը, արվեստին։ Մի շարք գրքերում («Հայաստանում», «Հայ ազգը, նրա անցյալը, նրա տանջանքները») նկարագրել է արևմտահայերի ծանր վիճակը սուլթանական բռնատիրական վարչակարգի պայմաններում։ Իր համակրանքն է հայտնել դաժան հալածանքների ու զանգվածային ջարդերի ենթարկված հայերին, եղեռնի զոհերին, դատապարտել եղեռնը կազմակերպած երիտթուրքական պարագլուխներին։
Հայկական երաժշտությանը, ճարտարապետությանը, կերպարվեստին նվիրված իր աշխատություններում ցույց է տվել հայ ժողովրդի հոգևոր ժառանգության բարձր մակարդակը, նրա ստեղծած համամարդկային արժեք ներկայացնող գլուխգործոցները և բողոք հայտնել այդ մշակույթը ոչնչացնողների դեմ։


== Ծանոթագրություններ ==
(6401) Ռենտգեն

(6401) Ռենտգեն (անգլ.՝ Roentgen), աստերոիդ աստերոիդների հիմնական գոտում։ Հայտնաբերվել է 1991 թվականի ապրիլի 15-ին Կարոլին Շումեյկերի, Յուջին Շումեյկերի և Դևիդ Լևիի կողմից Պալոմարում։
Միջին հեռավորությունը Արեգակից կազմում է 2,676605 ա. մ., առավելագույնը մոտենում է 2,3348 ա. մ. հեռավորության վրա և հեռանում 3,0184 ա. մ.։ Արեգակի շուրջ մեկ ամբողջական պտույտ է կատարում 1599,47 երկրային օրվա ընթացքում, իր ուղեծրով շարժվելով միջինում 0,225075 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,47° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6401) Ռենտգեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վերխնեուլու-Ելգա

Վերխնեուլու-Ելգա (ռուս.՝ Верхнеулу-Елга, բաշկիրերեն՝ Үрге Олойылға), գյուղ Ռուսաստանի Բաշկորտոստան հանրապետության Երմեկեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 190 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրիգորի Կոստյուկ

Գրիգորի Սիլովիչ Կոստյուկ (ռուս.՝ Григорий Силович Костюк, դեկտեմբերի 5, 1899, Մոգիլնո (այժմ՝ Կիրովոգրադի մարզի Գայվորոնի շրջանում) - հունվարի 25, 1982, Կիև), խորհրդային հոգեբան, ԽՍՀՄ ՄԳԱ իսկական անդամ (1967 թվական), Կիևի մանկավարժական ինստիտուտի պրոֆեսոր (1935 թվականից), ՈւԽՍՀ հոգեբանության ԳՀԻ-ի տնօրեն (1945 թվականից)։
Հիմնական աշխատությունները նվիրված են մտածողության, հասկացությունների յուրացման հոգեբանության, ուսուցման, դաստիարակության և երեխայի անձի, նրա ընդունակությունների զարգացման փոխկապակցության, ինչպես նաև հոգեբանության պատմության հարցերին։ Պարգևատրվել է Լենինի շքանշանով։
Ամզարա

Ամզարա ( աբխազ.` Амзара, վրաց.` ამზარა), գյուղ Աբխազիայի Գուլրիփշի շրջանում։ Գտնվում է Սև ծովից 24 կմ հեռավորության և ծովի մակարդակից 280 մ բարձրության վրա։


== Բնակչությունը ==
1959 թվականի տվյալներով, գյուղն ուներ 32 բնակիչ, հիմնականում հայեր, իսկ 1989 թվականին, գյուղում ապրում էր ընդամենը 2 մարդ, կրկին հայեր։


== Ծանոթագրություններ ==
Ինգեր Բրոթվեյթ

Ինգեր Բրոթվեյթ (նորվ.՝ Inger Bråtveit, հոկտեմբերի 3, 1978(1978-10-03), Բերգեն, Նորվեգիա), նորվեգացի գրող, արձակագիր և մանկագիր։


== Կենսագրություն ==
Ինգեր Բրոթվեյթը ծնվել է 1978 թվականի հոկտեմբերի 3-ին Նորվեգիայի մեծությամբ երկրորդ քաղաքում՝ Բերգենում։ Մեծացել է Սուլդալ կոմունայում։ Կրթություն ստանալուց հետո դարձել է մագիստրոսի թեկնածու՝ գրականագիտության, թատերագիտության և հյուսիսային լեզուների բնագավառներում։ Որպես համախմբագիր է աշխատել «Vagant» ամսագրում։ Դրանից հետո Ինգեր Բրոթվեյթը որպես թարգմանչուհի մասնակցել է 2000 թվականին մեկնարկած նորվեգիայի Աստվածաշնչային միության ծրագրին. այն է, թարգմանել Աստվածաշունչը բուկմոլ և նյունորսկ լեզուներով։


== Ստեղծագործական կյանք ==
Ինգեր Բրոթվեյթի դեբյուտային վեպը դարձավ «Munn mot ein frosen fjord»-ը։ Վերջինս հրապարակվեց 2002 թվականին։  Վեպն արժանացավ «Նորնորվեգերենի գրականության համար» մրցանակի։ Առաջին անգամ այս մրցանակի պատմության մեջ այն շնորհվեց դեբյուտային մասնակցին։
2008 թվականին Ինգերը գրեց «Siss og Unn»  ստեղծագործությունը։ Այն առաջադրվեց Նորվեգիայի գրաքննադատների ասոցացիայի մրցանակին։ Այս ստեղծագործության վրա աշխատելու համար Բրոթվեյթը հետաձգեց ատենագիտական աշխատանքը։ Նա այդ ժամանակ հետազոտում էր Տարյեյ Վեսոսի «Սառցե դղյակ» (նորվ.՝ Is-slottet) ստեղծագործությունը։ Վերջինս մեծ ներշնչանքի աղբյուր դարձավ գրողի ստեղծագործական կյանքում։
2007 թվականից սկսած, Ինգեր Բրոթվեյթը, համատեղությամբ շվեդ բանաստեղծուհի Սեսիլիա Հանսենի հետ, աշխատեց «Loveprosjekt» բանաստեղծությունների երկլեզու ժողովածուի վրա։ Վերջինս լույս ընծայվեց 2009 թվականին։ Այս ժողովածուն հետազոտական երկխոսություն է սիրո և սեքսուալության մասին։ Երկու լեզուները համատեղ դուետ են ներկայացնում, որտեղ երկու տարբեր բանաստեղծուհիների խոսքերը միաձուլվում են միմյանց հետ  և դառնում յուրօրինակ և անհագուրդ։
2008 թվականից սկսած Ինգեր Բրոթվեյթը համագործակցում է նորվեգացի երաժիշտ և բանաստեղծուհի Ենյու Վալի (նորվ.՝ Jenny Hval) հետ, ով հանդես է գալիս Rockettothesky կեղծանունով։


== Ստեղծագործություններ ==
2002՝ «Munn mot ein frosen fjord» — վեպ
2008՝ «Siss og Unn» — վեպ
2009՝ «Loveprosjekt» — բանաստեղծությունների ժողովածու
2012՝ Kven er snillast av far og mor? - Barnebok- Flamme Forlag
2015՝ Alice A4 - Roman - Forlaget Oktober


== Պարգևներ ==
2002՝ «Նորնորվեգերենի գրականության համար» մրցանակ «Munn mot ein frosen fjord» ստեղծագործության համար
2009՝ Բյորնոսի կրթաթոշակ


== Ծանոթագրություններ ==


== Արտաքին հղումներ ==
Henning H. Bergsvåg (май 2004)։ «Inger Bråtveit — intervju og anbefalinger» (նորվեգերեն)։ Bergen offentlige bibliotek։ Արխիվացված օրիգինալից 2012-05-14-ին։ Վերցված է 2011-07-10  
«Inger Bråtveit, Oslo poesifestival 2010» (նորվեգերեն)։ 9 октября 2010։ Արխիվացված օրիգինալից 2012-05-14-ին։ Վերցված է 2011-11-14  
http://www.oktober.no/nor/forfattere/norske/braatveit_ingerArchived 2012-04-15 at the Wayback Machine.
Inger Bråtveit i NRK Forfatter
Inger Bråtveit i Aftenposten Alex
Գլուխով Պերվի

Գլուխով Պերվի (ուկրաիներեն՝ Глухів Перший), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Գլուխով Պերվի գյուղում բնակվում էր 229 մարդ։ Բնակավայրը զբաղեցնում է 0,739 կմ² տարածք։ Բնակչության խտությունը կազմում էր 309,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աչքի պրոթեզ

Աչքի պրոթեզ, ապակե կամ պլաստմասսայե արհեստական աչք։ Ըստ ծիածանաթաղանթի և սպիտապատյանի գույնի՝ աչքի պրոթեզը պետք է համապատասխանի առողջ աչքին, ըստ ձևի և չափի՝ շաղկապենային խոռոչին։
Խորհուրդ է տրվում աչքի պրոթեզը գիշերը հանել, մշակել բորաթթվի լուծույթով (1 բաժակ ջրին՝ 1 թեյի գդալ) և պահել չոր վիճակում։ Դպրոցական և պատանեկան տարիքում պրոթեզը մշակելուց հետո նորից հարկավոր է տեղադրել ակնաճեղքում (գիշերն այն հանել խորհուրդ չի տրվում, քանի որ հնարավոր է բացակայող աչքի ակնախոռոչի ոսկրերի աճի կասեցում)։
Աչքի պրոթեզի մաշվելու դեպքում (առաջանում են խորդուբորդություն, ճաքեր) անհրաժեշտ է փոխարինել նորով (սովորաբար՝ 1,5-2 տարի անց)։
Աչքի պրոթեզ ակնաճեղք դնելու համար լայն ծայրն ուղղում են դեպի քունքը՝ գոգությամբ դեպի վեր, վերին կոպը վեր են բարձրացնում և դրա տակ տեղադրում պրոթեզի լայն եզրը, ստորին կոպը հետ են քաշում այնքան, որ այն գտնվի պրոթեզի եզրից ցած։ Կոպը բաց թողնելիս պրոթեզն ակնակապիճում ճիշտ դիրք է գրավում։ Պրոթեզը հանում են՝ ստորին կոպը հետ քաշելով և դրա վրա սեղմելով։
Ռով (գյուղ, Ժմերինկայի շրջան)

Ռով (ուկրաիներեն՝ Рів), գյուղ Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Ռով գյուղում բնակվում էր 688 մարդ։ Բնակավայրը զբաղեցնում է 0,987 կմ² տարածք։ Բնակչության խտությունը կազմում էր 697,06 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոկաֆորտե դել Գրեկո

Ռոկաֆորտե դել Գրեկո (իտալերեն՝ Roccaforte del Greco), քաղաք Իտալիայում, Կալաբրիա մարզում՝ Ռեջիո Կալաբրիա գավառում։
Բնակչությունը կազմում է 805 մարդ, բնակչության խտությունը կազմում է 15 մարդ/կմ²։ Զբաղեցնում է 54 կմ² մակերես տարածք։ Փոստային ինդեքսն է՝ 89060։ Հեռախոսային կոդը՝ 0965։


== Արտաքին հղումներ ==
http://www.roccafortedelgreco.info/ Archived 2006-08-27 at the Wayback Machine.
Կախեթ (այլ կիրառումներ)

Կախեթ, պատմական տարածք Վրաստանում։ Անվանումը կարող է վերաբերել նաև՝

Կախեթ - Վրաստանի մարզերից
Կախեթ - լեռնաշղթա Վրաստանում
Կախեթ - միջնադարյան վրացական թագավորություն


== Տես նաև ==
Քարթլի-Կախեթի թագավորություն - թագավորություն Արևելյան Վրաստանի տարածքում
Կախեթի Թելավի ՖԱ - Ֆուտբոլային ակումբ Վրաստանում
Պոդստեպնոե (գյուղ, Էնգելսկի շրջան)

Անվան այլ կիրառումների համար տե՛ս՝ ՊոդստեպնոեՊոդստեպնոե (ռուս.՝ Подстепное), գյուղ Ռուսաստանի Սարատովի մարզի Էնգելսկի շրջանի կազմում։
Բնակչությունը վերջին գրանցված տվյալներով կազմում էր 871 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավելին, քան ընկեր

«Ավելին, քան ընկեր», բնօրինակ անվանումը՝ «Փոխարինում» (անգլ.՝ The Switch), 2010 թվականի կատագերգություններից է, որտեղ գլխավոր դերում Ջենիֆեր Էնիսթոնն է։


== Սյուժե ==
Ողջ Նյու Յորքում չկային այնպիսի մտերիմ ընկերներ, ինչպիսիք էին նևրոզով տառապող բնակարանային գործակալ Ուոլլին և անկրկնելի Քեսսին։ Սակայն, երբ Քեսսին որոշում է արհեստական բեղմնավորում անել, նա որպես դոնոր ընտրում է ամուսնացած հուսալի և բարետես Ռոլանդին։ Այդ իրադարձությունը մտերիմ ընկերները որոշում են նշել խնջույքով, որտեղ Ուոլլին հարբում է և որոշում Ռոլանդի կենսաբանական նյութը փոխարինել իր իսկ սեփական կենսաբանական նյութով։ Վեց տարի անց Քեսսին վերադառնում է Նյու Յորք վեցամյա որդու՝ Սեբաստիանի հետ, որը Ուոլլիին զարմանալիորեն հիշեցնում է իրեն և այն ամենը, ինչ տեղի է ունեցել այդ չարաբաստիկ գիշերվա ընթացքում։ Այժմ անհաջողակ ընկերը պետք է համոզի Քեսսիին, որ նրանք ավելին են, քան ընկերներ, դառնալ Ռոլանդի «իսկական հայրը» և կարգավորել իր իսկ կյանքը։ Քեսսիի և Ռոլանդի նշանդրեքի ժամանակ Ուոլլին խոստովանում է ամեն ինչ․ սկզբում Քեսսին մերժում է նրան և արգելում է մոտենալ իրեն և որդուն, սակայն հետո փոխում է իր որոշումը և թողնում է նրան շփվել որդու հետ։


== Դերերում ==
Ջենիֆեր Էնիսթոն - Քեսսի Լարսոն
Ջեյսոն Բեյթման - Ուոլլի
Տոմաս Ռոբինսոն - Սեբաստիան
Պատրիկ Ուիլսոն -  Ռոլանդ
Ջուլետ Լյուիս - ԴԵբբի
Ջեֆ Գոլդբլում - Լեոնարդ
Քելլի Բարեթ - Ջեսսիկա, Ռոլանդի կինը


== Հետաքրքիր փաստեր ==
Նկարահանումը տեղի է ունեցել 2009 թվականի գարնանը Նյու Յորքում։

«The Baster» ֆիլմի բնօրինակը վերնագրվել է «The Switch» - ը։

Ջենիֆեր Էնիսթոնը ֆիլմի պրոդյուսերներից մեկն է։

13 տարեկանից փոքր երեխաներին ֆիլմը դիտելը խորհուրդ չի տրվում։

Ավելին, քան ընկեր, որը հիմնված է Պուլիտցերյան մրցանակ ստացած Ջեֆրի Էգենիդեսի պատմության վրա, ով «Կույս ինքնասպանները» եւ «Միջին սեռ» վեպերի հեղինակն է։ Պատմությունը առաջին անգամ հայտնվեց Նյու Յորքի ամսագրերից մեկում և գրավեց սցենարիստ Ալլան Լոէբի («Քսանմեկերրորդը», «Այն, ինչ կորցրել ենք») ուշադրությունը, ով վերջապես սցենար գրեց։

Ֆիլմի կարգախոսը ՝ ավելի քիչ քան սիրեկան։

Ջենիֆեր Էնիսթոնը ֆիլմի աշխատանքի համար ստացել է 8 մլն դոլար։

Նախկինում Ջենիֆեր Էնիսթոնը եւ Ջեյսոն Բիստեմանը նկարահանվել էին «Ամերիկյան ամուսնալուծությունը» ֆիլմում։

Ջեֆ Գոլդբլումը նկարահանվել է «Ընկերներ» հեռուստասերիալի դրվագում, որում նկարահանվել է նաև Ջենիֆեր Էնիսթոնը։


== Ծանոթագրություններ ==
36-րդ հարավային զուգահեռական

36-րդ հարավային զուգահեռականը հասարակածից 36° դեպի հարավ գտնվող լայնությունների շրջանագիծն է։
Անցնում է Հնդկական օվկիանոսով, Խաղաղ օվկիանոսով, Հարավային Ամերիկայով, Ավստրալիայով և Ատլանտյան օվկիանոսով։ 

Լայնության մեկ աստիճանին համապատասխանում է 90 164 մ երկարություն։
Հեռավորությունը՝
հասարակածից` 3986 կմ
հարավային բևեռից` 6016 կմ
Զուգահեռականի երկարության 92%-ն անցնում է ջրային տարածքներով։


== Սահմաններ ==
Արգենտինայում այս զուգահեռականով Լա Փամփա նահանգը բաժանվում է Մենդոսա և Սան Լուիս նահանգներից։


== Զուգահեռականով հատվող տարածքները ==


== Տես նաև` ==
37-րդ հարավային զուգահեռական
35-րդ հարավային զուգահեռական
36-րդ հյուսիսային զուգահեռական


== Ծանոթագրություններ ==
Սառնաշաքար

Սառնաշաքար, կոնֆետների տեսակ, ծորուն կամ պինդ զանգված, որը պատրաստված է կանդիսից՝ մինչև պնդացումը եփված, սովորական, բույր հաղորդած շաքարի մրգահյութից կամ եգիպտացորենի օշարակից։ Հաճախ ամրանում է փայտիկի վրա։


== Տեսակներ ==

Սառնաշաքարները լինում են տարբեր համերի, գույների, ձևերի և չափերի։

ամենատարածված ձևը՝ փայտիկի վրա սառնաշաքարն է
կարամելային սառնաշաքարները նման են փաթաթված կոնֆետի («Բարբարիսի», «Անանուխային»)
մոնպասյե
մատիտանման սառնաշաքարներ - կարծես երկար գունավոր փայտիկներ լինեն
Որպես կանոն՝ սառնաշաքարներն ունեն քաղցր, մրգային համ, սակայն գոյություն ունեն նաև աղային համով տեսակներ։ Այսպես Եվրոպայում, հատկապես Գերմանիայում և Նիդերլանդներում, գոյություն ունեն քաղցր ռեհանի (մատուտակ) համով տեսակներ։
Որոշ սառնաշաքարներ պարունակում են միջուկ, օրինակ՝ մաստակ կամ մածուցիկ կարամել։ Հանդիպում են ավելի էկզոտիկ միջուկներ՝ բզեզների թրթուրներով։


== Գործածություն ==
Սառնաշաքարները ավանդաբար համարվում են քաղցրավենիք, սակայն նրանց տարածվածությունը և հայտնիությունը օգտագարծվում է տարբեր նպատակների համար՝ շնչառության թարմացման, որպես դեղորայքի բաժնի մասի։
Սառնաշաքարների ներծծման պրոցեսը շատ իրավիճակներում օգտագործվում է որպես խաբուսիկ միջոց, օրինակ՝ հուզմունքի, ծխելու և այդպիսի իրավիճակների դեմ։
Որոշ սառնաշաքարներ օգտագործվում են քաշի պակասեցման համար, չնայած նրան, որ դրա վերաբերյալ հատուկ ուսումնասիրություններ չեն կատարվել։ Դրա պատճառը կարող է լինել պլացեբոյի էֆետկը։


== Պատմություն ==

Կոնֆետները ամրացված փայտի վրայի գաղափարը այնքան պարզ է, որ հավանաբար շատ անգամներ է արվել։ Ռուսաստանում սառնաշաքարն արդեն 500 տարեկան է։
Ռուսական սառնաշաքարը հիմնականում աքլորի տեսքի է, սակայն 1489 թվականին օգտագործվեց նաև ձկան տեսքովը, տնակի, եղևնու տեսքով, քանի որ աքլորի կառուցվածքը բավականին բարդ էր պատրաստել։
Անգլերենում «lolly-pop» բառը տարածվել է 1784 թվականին, բայց հիմանակնում օգտագործվում է քաղցր, փափուկ, այլ ոչ թե պինդ սառնաշաքարների դեպքում։ Ենթադրաբար բառը առաջացել է «lolly» (լեզու) и «pop» (թակոց) բառերից։ Lolly-pop բառի՝ ժամանակակից կոնտեկստում, առաջին հիշատակությունները արվել են 1920ական թվականներին։
Ֆրանսիայի հրուշակագործները սառնաշաքարներ պատրաստել են դեռ միջնադարում, որպեսզի կարողանային անուշ անել այն շաքարով։
Աքլորի և սկյուռիկի տեսքի փայտիկով սառնաշաքարները հատկապես յուրահատուկ տարածում գտան Խորհրդային Միությունում՝ 70-ական թվականների վերջերին։


== Ծանոթագրություններ ==
Մոծակն ու մրջյունը (բալլադ)

Մոծակն ու մրջյունը, բալլադ, որը մշակել է հայ գրող Հովհաննես Թումանյանը։ Բալլադի սյուժեն վերցված է ժողովրդական բանահյուսությունից։


== Պատմություն ==
Բաքվի «Գործ» ամսագրում Թումանյանը ծանոթագրություններ է տվել բալլադի վերաբերյալ, որոնցից իմանում ենք, որ բալլադի սյուժեն ունեցել է տարբեր վերամշակումներ, իսկ Թումանյանն իր ստեղծագործության նյութը լսել է զորավար Անդրանիկից։
Բալլադը ստեղծվել է 1916 թվականին։
Ե. Չարենցի անվան գրականության և արվեստի թանգարանի Թումանյանի համար 73 ֆոնդում պահպանվել է բալլադի մեկ ինքնագիր։
Առաջին անգամ բալլադը տպագրվել է Բաքվի «Գործ» ամսագրի 1917 թվականի 1-ին համարի 104-106 էջերում, այնուհետև` Երկերի ժողովածուի առաջին հատորի 341-343 էջերում։
Այս երկի մասին Թումանյանը գրել է 1916 թվականի սեպտեմբերի 21-ին Ցոլակ Խանզադյանին ուղղած նամակում և նշել, թե Թիֆլիսի շրջաններում այն «Շունն ու կատվից» առավել է դասվում։
Ե. Չարենցի անվան գրականության և արվեստի թանգարանի Թումանյանի համար 59 ֆոնդում պահվում է Ցոլակ Խանզադյանի 1916 թվականի սեպտեմբերի 24-ին գրած պատասխան նամակը, որի մեջ նա ի հիացմունքն է արտահայտել բալլադի վերաբերյալ։ Այդ նամակում Խանզադյանը մի քանի հարցեր է տվել Թումանյանին, որին վերջինս պատասխանել է հաջորդ օրը գրած նամակում։


== Սյուժե ==
Մի օր մոծակի պարի ժամին փչում է աշնան քամին։ Մոծակի ուշքը գնում է, երբ արթնանում է, աշխարհը սև էր, իսկ իր կինն էլ թողել և հեռացել էր և մինչև գարուն հետ չէր գալու։ Մոծակը հանկարծ հիշում է մրջյունի տաքուկ բույնը և գնում այնտեղ։ Նա մրջյունին խնդրում է թողնել իրեն տուն մտնել` մինչև իր ճարը տեսնի։ Մրջյունը հարցնում է տան անդամներին, բայց տան անդամները չեն թողնում` պատճառաբանելով, որ իրենք ծույլերին պատժում ու սպանում են և չեն կարող ծույլին տուն թողնել։ Նրանք մոծակին ասում են, որ ինքը պետք է ժամանակ մտածեր, երբ դեռ ամեն ինչ իրենից էր կախված և երբ ինքը կարող էր ամեն ինչ փոխել։


== Ծանոթագրություններ ==
Ենիքյոյ (Ամասիայի գավառ)

Ենիքյոյ, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==